Cât ar putea primi pe oră medicii și asistentele care vaccinează. Guvernul va adopta o OUG pentru plata lor.
Medicii ar putea primi 100 de lei pe oră dacă vaccinează. Guvernul va discuta o ordonanță de urgență care stabilește plăți suplimentare pentru personalul sanitar care vaccinează. Anunțul a fost făcut de ministrul Sănătății Vlad Voiculescu.
Guvernul va discuta o ordonanță de urgență care stabilește plăți suplimentare pentru personalul sanitar care vaccinează. Propune acordarea a 100 de lei pe oră pentru un medic, 50 de lei pentru asistent și 25 de lei pentru registratori, a anunțat ministrul Sănătății Vlad Voiculescu la Digi 24.Ministrul spune că măsura este menită să rezolve problemele de personal și asugurarea necesarului pentru întreg programul de vaccinare, în condițiile în care în mai multe locuri din țară au apărut semnale legate de dificultăți în asigurarea unui orar de vaccinare dens.Voiculescu a adăugat că și medicii de familie ar putea primi bonusuri pentru implicarea în program, urmând să convingă oamenii să se vaccineze și să îi monitorizeze.